ལ་འདུད། ། ཕྲག་དོག་རྡོ་རྗེའི་རང་བཞིན་ཁྱོད། ། གཤིན་རྗེ་གཤེད་པོ་ལས་ཀུན་བྱེད། ། སྐུ་ཡི་རྡོ་རྗེ་རབ་སྟོན་པ། ། ཕྱག་ན་རལ་གྲིར་ཕྱག་འཚལ་འདུད༑  ༑ སངས་རྒྱས་ཀུན་གྱི་རང་བཞིན་ཁྱོད། ། སངས་རྒྱས་ཐམས་ཅད་གཅིག་བསྡུས་པ། ། སངས་རྒྱས་ཀུན་གྱི་མཆོག་གི་མཆོག ། དཀྱིལ་འཁོར་དབང་ཕྱུག་ཁྱོད་ཕྱག་འཚལ། ། ཞེས་བསྟོད་ནས། ལྷ་མོ་དེ་དག་རང་གི་ཐུགས་ཀར་བསྟིམ་སྟེ། ལྷའི་སྐུ་སྣང་ལ་རང་བཞིན་མེད་པ་ལ་ཡིད་གཏད་དེ་མཉམ་པར་བཞག་གོ །  བསྐྱེད་པའི་རིམ་པའོ། ། དེ་ནས་སྙིང་གའི་ཧཱུྃ་ལས་འོད་འཕྲོས་པས་འཁོར་འདས་སྣོད་བཅུད་རྟེན་དང་བརྟེན་པར་བཅས་པའི་དཀྱིལ་འཁོར་ཡུམ་དང་བཅས་པ། གཙོ་བོ་ལ་བསྡུ། དེ་ཡང་ཐུགས་ཀའི་ཧཱུྃ་དང་། དེ་རིམ་གྱིས་ནཱ་ད་ལ་བསྡུས་ཏེ་སེམས་གཟུང་ངོ་། ། མཐར་ནཱ་དའང་ཡལ་ནས་མི་དམིགས་པའི་ངང་ལ་མཉམ་པར་བཞག་གོ། དེ་གོམས་པས་མི་རྟོག་པའི་ཡེ་ཤེས་སྐྱེ་བར་འགྱུར་ཏེ། འོད་གསལ་བ་བསྒོམ་པའི་ཚུལ་ལོ། ། རྫོགས་པའི་རིམ་པ་ནི་གཞན་དུ་ཤེས་པར་བྱའོ། ། མཉམ་པར་བཞག་པའི་རྣལ་འབྱོར་རོ། ། དེ་ནས་འོད་གསལ་ལས་སྐད་ཅིག་གིས་ཟུང་འཇུག་གི་སྐུ། གཤིན་རྗེ་གཤེད་དུ་བཞེངས་པའི་ཐུགས་ཀའི་ཧཱུྃ་ལས་འོད་འཕྲོས་པས། རྩའི་དཀྱིལ་འཁོར་སྣོད་བཅུད་དང་བཅས་པ་སྔ་མ་ལྟར་གསལ་བཏབ་ནས། ཡབ་རྣམས་ཀྱི་ཐུགས་ཀའི་ས་བོན་ལས་སྔགས་ཀྱི་ཕྲེང་བ་འཕྲོས་ནས༑  ཡབ་ཡུམ་གྱི་སྟེང་འོག་གི་སྒོ་གཉིས་ནས་འཁོར་བའི་འོད་ཀྱི་སྣང་བས། རང་གི་སྒྲིབ་གཉིས་སྦྱངས། ཚོགས་གཉིས་སྤེལ། སངས་རྒྱས་ཐམས་ཅད་ཀྱི་ཐུགས་རྒྱུད་བསྐུལ་བར་བསམ་ཞིང་། ཨོཾ་ཧྲཱིཿཥྟྲཱིཿཝི་ཀྲྀ་ཏཱ་ན་ན་ཧཱུྃ་ཧཱུྃ་ཕཊ་ཕཊ་སྭཱ་ཧཱ། སྙིང་པོའོ། ། ཨོཾ་ཧཽཾ་ཀྵཽཾ། ཀྵ་ཡཾ་ཀ་ར་ཡ། གྲི་ཧྣ་གྲི་ཧྣ། ཧཱུྃ་ཧཱུྃ་ཕཊ་ཕཊ། ཉེ་བའི་སྙིང་པོའོ༑  ༑ ཨོཾ་མ་ཧཱ་ཡཀྵ་སེ་ན་ཨ་དྷི་པ་ཏ་ཡེ། མ་ཧཱ་དུརྡཱནྟ་ད་མ་ཀཱ་ཡ། ནཱ་ཤ་ཡ་ནཱ་ཤ་ཡ༑  བི་ཏྲཱ་པ་ཡ་བི་ཏྲཱ་པ་ཡ་ཧཱུྃ་ཧཱུྃ་ཕཊ་ཕཊ་སྭཱ་ཧཱ། ཕྲེང་བའི་སྔགས་སོ། ། ཨོཾ་དྭེ་ཥ་ར་ཏཱི་ནུ་དྲ་ནུ་དྲ། ཏྲུ་ཊ་ཏྲུ་ཊ་ཧཱུྃ་ཛཿསྭཱ་ཧཱ། རྗེ་བཙུན་མའིའོ། ། ཨོཾ་མོ་ཧཱནྟ་ཀྲྀཏ་ཧཱུྃ་ཧཱུྃ་ཕཊ། ༵༵ཨོཾ་པི་ཤུ་ནཱནྟ་ཀྲྀཏ་ཧཱུྃ་ཧཱུྃ་ཕཊ། ཨོཾ་(《ལུ》+བཛྲ་)རཱ་གཱནྟ་ཀྲྀཏ་ཧཱུྃ་ཧཱུྃ་ཕཊ། ཨོཾ་ཨི  ནྟ་ཀྲྀཏ་ཧཱུྃ་ཧཱུྃ་ཕཊ། དཔའ་བོ་བཞིའི་འོ། ། ཨོཾ་མོ་ཧ་ར་ཏཱི་ཧཱུྃ་ཛཿཨོཾ་པི་ཤུ་ན་ར་ཏཱི་ཧཱུྃ་ཛཿཨོཾ་རཱ་ག་ར་ཏཱི་ཧཱུྃ་ཛཿཨོཾ་ཨི ར་ཏཱི་ཧཱུྃ་ཛཿདཔའ་མོའི་དབང་ཕྱུག་མ་བཞིའི་སྟེ༑  ཇི་སྲིད་མི་སྐྱོའི་བར་དུ་བཟླས་པ་ནི་བཟླས་པའི་རྣལ་འབྱོར་རོ། ། དེ་ནས་གཏོར་མ་གཉིས་བཤམས་ལ། ཧྲཱིཿཥྟྲཱིཿས་བསངས། སྭ་བྷཱ་ཝས་སྦྱངས། སྟོང་པའི་ངང་ལས་ཡྃ་ལས་རླུང་། རྃ་ལས་མེའི་སྟེང་དུ། ཨཱཿལས་ཐོད་པ་དཀར་པོ་ཡངས་ཤིང་རྒྱ་ཆེ་བ། དཔྲལ་བ་རང་ལ་བསྟན་པའི་ནང་དུ། ཤར་དུ་གོ་ལས་བ་ལང་གི་ཤལྷོར་ཀུ་ལས་ཁྱིའི་ཤནུབ་ཏུ་ད་ལས་རྟའི་ཤབྱང་དུ་ཧ་ལས་གླང་པོ་ཆེའི་ཤདབུས་སུ་ན་ལས་མིའི་ཤཤར་ལྷོར་བི་ལས་དྲི་ཆེན། ལྷོ་ནུབ་ཏུ་ར་ལས་རཀྟ། ནུབ་བྱང་དུ་ཤུ་ལས་བྱང་ཆུབ་ཀྱི་སེམས། བྱང་ཤར་དུ་མྃ་ལས་ཤ་ཆེན་གྱི་དྭངས་མ༑  དབུས་སུ་མུ་ལས་དྲི་ཆུ། སྟེང་དུ་ཨ་ལས་ཟླ་བའི་དཀྱིལ་འཁོར་གྱི་ཁ་བཅད་པའི་སྟེང་དུ། ཧཱུྃ་ལས་དབྱུག་ཏོ་ཧཱུྃ་གིས་མཚན་པ་ལས་འོད་ཟེར་འོག་ཏུ་འཕྲོས་པས༑  རླུང་གཡོས། མེ་སྦར། དེས་ཤ་ལྔ་བདུད་རྩི་ལྔ་ཤིན་ཏུ་བཞུ་ནས། རྒྱ་སྐྱེགས་ཀྱི་ཁུ་བ་ལྟར་དམར་ཞིང་ཚ་བར་གྱུར། རླངས་པ་དབྱུག་ཏོ་ལ་ཕོག་པས། དེ་ཐུར་དུ་ལྷུང་ནས། དཀྲུགས་ཏེ་ཞུ་བ་ལས་འོ་མ་ལྟར་དཀར་ཞིང་བསིལ་བར་གྱུར་པ་ལས།  ཨོཾ་ཨཱཿཧཱུྃ།  ཞེས་ཡང་ཡང་བརྗོད་པས་བྱིན་གྱིས་བརླབ།  དེ་ནས་མདུན་དུ་རང་གིས་བསྒོམས་པ་ལྟ་བུའི་དཀྱིལ་འཁོར་གྱི་འཁོར་ལོ་དམིགས་ལ། སྙིང་གའི་ཧཱུྃ་ལས་འོད་འཕྲོས་པས།  གཤིན་རྗེ་གཤེད་ཀྱི་དཀྱིལ་འཁོར་རང་བཞིན་གྱིས་གྲུབ་པ་ལ། སངས་རྒྱས་དང་བྱང་ཆུབ་སེམས་དཔའ་ཐམས་ཅད་ཀྱིས་བསྐོར་བ་སྤྱན་དྲངས་ཤིང་། ཨོཾ་ཤྲཱི་རཀྟ་ཡ་མ་ཨ་རི་ས་པ་རི་ཝཱ་ར་ཨཱ་ཀརྵ་ཡ་ཛཿཛཿཧཱུྃ་བྃ་ཧོཿཞེས་བརྗོད་པས་གཉིས་སུ་མེད་པར་བསྟིམ་པ་ལ། གཏོར་མ་ཕུལ་བས་གསོལ་བར་བསམ་ཞིང་། རྡོ་རྗེ་ཐལ་མོ་ཁ་ཕྱེ་ལ། ཨོཾ་རཀྟ་མུ་ཀུ་ཊཱ་ཡ། རཀྟ་ཛ་ཊཱ་ཡ། རཀྟ་མུ་ཁཱ་ཡ། རཀྟ་ཤཱ་རི་རཱ་ཡ། རཀྟ་བྷུ་ཛཱ་ཡ། རཀྟ་མུཎྜ་མཱ་ལ་བྷ་ར་ཎཱ་ཡ༑  རཀྟ་ར་ཐ་ས་མ་རུཌྷཱ་ཡ།  རཀྟ་པདྨ་ཨཱ་ས་ནཱ་ཡ།  རཀྟཱ་བྷ་ར་ཎ་བྷུ་ཥ་ཎཱ་ཡ། ཨི་མཾ་བ་ལིཾ་གྲི་ཧྣ་གྲི་ཧྣ། མ་མ་བྷི་གྷྣཱན། ཧ་ར་ཧ་ར། ཙ་ཏུརྨཱ་རཱ་ན། ནི་བཱ་ར་ཡ་ནི་བཱ་ར་ཡ། ཏྲཱ་ས་ཡ་ཏྲཱ་ས་ཡ། བྷྲ་མ་ཡ་བྷྲ་མ་ཡ། ཙྪིནྡ་ཙྪིནྡ། བྷིནྡ་བྷིནྡ། ནཱ་ཤ་ཡ་ནཱ་ཤ་ཡ། ཤོ་ཥ་ཡ་ཤོ་ཥ་ཡ། ཙྪེ་ད་ཙྪེ་ད། བྷེ་ད་བྷེ་ད། ཧཱུྃ་ཧཱུྃ། ཕཊ་ཕཊ་སྭཱ་ཧཱ། ཨོཾ་མོ་ཧ་ཡ་མ་ཨ་རི་ཡེ། ཨི་མཏ྄་བ་ལིཾ། གྲི་ཧྣ་གྲི་ཧྣ། ཧཱུྃ་ཧཱུྃ་ཕཊ་ཕཊ་སྭཱ་ཧཱ། ཨོཾ་བི་ཤུ་ན་ཡ་མ་ཨ་རི་ཡེ། ཨི་མཏ྄་∶བ་ལིཾ། གྲི་ཧྣ་གྲི་ཧྣ། ཧཱུྃ་ཧཱུྃ་ཕཊ་ཕཊ་སྭཱ་ཧཱ། ཨོཾ་རཱ་ག་ (《ལུ》ཤུ་ན་ཡ་མཱ་རི་ཡེ། ཨོཾ་རཀྟ་)ཡ་མ་ཨ་རི་ཡེ། ཨི་མཏ྄་བ་ལིཾ་གྲི་ཧྣ་གྲི་ཧྣ། ཧཱུྃ་ཧཱུྃ་ཕཊ་ཕཊ༑ སྭཱ་ཧཱ། ཨོཾ་ཨི ཡ་མ་ཨ་རི་ཡེ། ཨི་མཏ྄་བ་ལིཾ། གྲི་ཧྣ་གྲི་ཧྣ། ཧཱུྃ་ཧཱུྃ་ཕཊ་ཕཊ་སྭཱ་ཧཱ། ཨོཾ་མརྨེ་མརྨཱ། བེ་གྷཱ་ཏེ་ཧཱུྃ། བཛྲ་ཙ་རྩི་ཀཧ་ར་ཧ་ར། སུཀྐཏ྄་མཱ་ར་ཡ། མཱ་ར་ཡ། ཨ་མུ་ཀཏ྄་ཛཿཨོཾ་གྷོ་ཎེ་སུ་གྷོ་ཎེ། བཛྲ་མ་མ་ཀིབྷ་ར་བྷ་ར། སཏ྄་བྷ་ར་སཏ྄་བྷ་ར། ས་ར་ས་ར། ཨ་མུ་ཀཏ྄་ཛཿཨོཾ་མརྨེ་མརྨཱ། ཀྵོ་བྷ་ཎི། བཛྲ་ས་ར་སྭ་ཏི། ད་ར་ད་ར། ཐ་ར་ཐ་ར། པ་ར་པ་ར། ཀ་ནྱ་ཀ་ནྱ∶དྷུ་ན་དྷུ་ན། (《ལུ》ཧཱུྃ། ན་ན་)ཧཱུྃ་ཨ་མུ་ཀཾ་ཛཿཛཿཨོཾ་གམྦྷི་རེ། བཛྲ་ཀརྟི་ཀེ་གྷ་གྷ་ཧཱུྃ། རཀྟ་ཤོ་ནི་ཏ་པྲི་ཡེ། གཽ་རི་ཡེ་ཨ་མུ་ཀཾ་ཛཿཛཿཞེས་གསུམ་མམ་བདུན་གྱིས་དབུལ། མཆོད་པ་རྣམས་ཀྱིས་མཆོད། གཏི་མུག་རྡོ་རྗེ་ལ་སོགས་པས་བསྟོད། འདོད་པའི་དོན་གསོལ་བ་བཏབ་བོ། །  གཏོར་མ་གཉིས་པའང་སྔ་མ་ལྟར་བྱིན་གྱིས་བརླབ། རང་གི་སྙིང་གའི་ཧཱུྃ་ལས་འོད་འཕྲོས་པས། ཕྱོགས་སྐྱོང་བ་འཁོར་དང་བཅས་པ་སྤྱན་དྲང་བར་བསམ་ཞིང་། ཨོཾ་ཧྲཱིཿཥྟྲཱིཿཝི་ཀྲྀ་ཏཱ་ན་ན་ཧཱུྃ་ཧཱུྃ་ཕཊ་ཕཊ་སྭཱ་ཧཱ། སརྦ་དུཥྟཱན། ཨིནྡྲཱ་ཡ་ཨཱ་དི་ན་ས་པ་རི་ཝཱ་རཱ་ན་ཨཱ་ཀརྵ་ཡ་ཛཿཞེས་བརྗོད་པས་དཀྱིལ་འཁོར་གྱི་ཁོར་ཡུག་གིཤར་དུ་བརྒྱ་བྱིན། ལྷོར་གཤིན་རྗེ།  ནུབ་ཏུ་ཆུ་ལྷ།  བྱང་དུ་གནོད་སྦྱིན། བྱང་ཤར་དུ་དབང་ལྡན། ཤར་ལྷོར་མེ་ལྷ། ལྷོ་ནུབ་ཏུ་སྲིན་པོ། ནུབ་བྱང་དུ་རླུང་ལྷ། སྟེང་དུ་ཚངས་པ། དེའི་གཡས་སུ་ཟླ་བ། གཡོན་དུ་ཉི་མ། འོག་ཏུ་སའི་ལྷ་མོ། དེའི་གཡས་སུ་ལྷ་མ་ཡིན་ཐག་ཟངས་རིས། གཡོན་དུ་ཁྱབ་འཇུག་རྣམས་འཁོད་པར་བསམས་ནས། དཀྱིལ་འཁོར་གྱི་གཙོ་བོའི་ཐུགས་ཀ་ནས་འོད་འཕྲོས་པས། ཕྱོགས་སྐྱོང་བ་རྣམས་གཤིན་རྗེ་གཤེད་དུ་གྱུར་པ་ལ་གཏོར་མ་དབུལ་བར་བསམ་ཞིང་༑ ཨོཾ་ཨིནྡྲཱ་ཡ་ན་མཿཧྲཱིཿཡ་མཱ་ཡ་ན་མཿཥྟྲཱེཿབ་རུ་ཎཱ་ཡ་ན་མཿཝི། ཀུ་བེ་རཱ་ཡ་ན་མཿཀྲྀ། ཨཱི་ཤ་ནཱ་ཡ་ནཱ་མཿཏ། ཨགྣ་ཡེ་ན་མཿཨ། ནཻ་ ཏྱཱ་ཡ་ན་མཿན། ཝཱ་ཡ་བེ་ན་མཿན། ཙནྡྲཱ་ཡ་ན་མཿཧཱུྃ། ཨརྐཱ་ཡ་ན་མཿཧཱུྃ། བྲ་ཧྨ་ཎཱ་ཡ་ན་མཿཕཊ། བ་སུནྡྷཱ་རཱ་ཡཻ་ན་མཿཕཊ། བཻ་མ་ཙི་ཏྲཱ་ཡ་ན་མཿསྭཱ། སརྦ་བྷཱུ་ཏེ་བྷྱོ་ན་མཿཧཱ། ཧ་ཧ་ཧ། ཧི་ཧི་ཧི༑ ཧཱུྃ་ཧཱུྃ་ཧཱུྃ། ཕཻཾ་ཕཻཾ་ཕཻཾ་སྭཱ་ཧཱ། ཞེས་གསུམ་མམ་བདུན་གྱིས་དབུལ། འདོད་པའི་དོན་གསོལ་བ་གདབ། ནོངས་པར་སྤྱད་པ་བཟོད་པར་གསོལ་ནས། ཡི་གེ་བརྒྱ་པའི་མཐར། བཛྲ་མུཿཞེས་བརྗོད་ནས་མགྲོན་རྣམས་གཤེགས་སུ་གསོལ། གཏོར་མའི་རྣལ་འབྱོར་རོ། ། ཟས་ཟ་བའི་ཚེ། ཁ་ཟས་གཏོར་མ་ལྟར་བྱིན་གྱིས་བརླབས་ལ༑ རང་གཤིན་རྗེ་གཤེད་དུ་མོས་པའི་ལྟེ་བར་གཏུམ་མོའི་མེ་སྦར་བའི་མེ་ལྕེས་ལུས་ཐམས་ཅད་ཡོངས་སུ་གང་བའི་སྙིང་གར་གཤིན་རྗེ་གཤེད་ལྷ་ལྔའི་དཀྱིལ་འཁོར་བླ་མ་རིགས་བདག་གི་ཚུལ་དུ་བཞུགས་པ་ལ། སངས་རྒྱས་དང་བྱང་ཆུབ་སེམས་དཔའ་ཐམས་ཅད་ཀྱིས་བསྐོར་བ་དང་། ལྟོ་བར་ཕྱོགས་སྐྱོང་བཅུ་བཞི་ལ་འཇིག་རྟེན་པ་ཐམས་ཅད་ཀྱིས་བསྐོར་བར་དམིགས་ལ། ལག་པ་གཉིས་ཀྱིས་དགང་བླུགས་ཀྱི་ཁ་མེའི་སྒོར་ཕུལ་བས། འཇིག་རྟེན་དང་འཇིག་རྟེན་ལས་འདས་པ་ཐམས་ཅད་མཉེས་པར་བསམ་ཞིང་བཟའའོ། ། ཟས་ཀྱི་ལྷག་མ། ཨོཾ་ཨུ་ཙྪིཥྟ་པིཎྜ་ཨ་སི་བྷྱཿསྭཱ་ཧཱས་ལྷག་མ་ལ་དབང་བའི་འབྱུང་པོ་ལ་སྦྱིན་ནོ། ཁ་ཟས་ཀྱི་རྣལ་འབྱོར་རོ། ། སྤྱོད་ལམ་ལ་འཇུག་པའི་ཚེ། རྟེན་དང་བརྟེན་པར་བཅས་པའི་དཀྱིལ་འཁོར་གསལ་བར་དམིགས་ནས། བཅོམ་ལྡན་འདས་ནི་ཆོས་ཀྱི་དབྱིངས་ཀྱི་ཡེ་ཤེས༑ གཏི་མུག་གཤིན་རྗེ་གཤེད་མེ་ལོང་ལྟ་བུའི་ཡེ་ཤེས།  ཕྲ་མ་གཤིན་རྗེ་གཤེད་མཉམ་པ་ཉིད་ཀྱི་ཡེ་ཤེས། འདོད་ཆགས་གཤིན་རྗེ་གཤེད་སོ་སོར་རྟོག་པའི་ཡེ་ཤེས།  ཕྲག་དོག་གཤིན་རྗེ་གཤེད་བྱ་བ་གྲུབ་པའི་ཡེ་ཤེས། ཙརྩི་ཀ་བྱམས་པ་ཚད་མེད་པ། རྡོ་རྗེ་ཕག་མོ་སྙིང་རྗེ་ཚད་མེད་པ། དབྱངས་ཅན་མ་དགའ་བ་ཚད་མེད་པ། དཀར་མོ་བཏང་སྙོམས་ཚད་མེད་པ། ཐོད་པ་དང་བཅས་པའི་བུམ་པ་བཞི་ནི་འདོད་པའི་ཡོན་ཏན་དག་པ་དགའ་བ་བཞི་དང་། ཕྲིན་ལས་བཞི་དང་༑  བདེ་བ་ཆེན་པོའི་ངོ་བོའོ། ། ཞེས་ལྷའི་དག་པ་དང་། གཞལ་ཡས་ཁང་ནི་བྱང་ཆུབ་ཀྱི་ཕྱོགས་ཀྱི་ཆོས་དག་པ། སྲུང་བའི་འཁོར་ལོ་ནི་མི་མཐུན་པའི་ཕྱོགས་ལས་རྣམ་པར་རྒྱལ་བའི་ངོ་བོའོ། ། ཞེས་དཀྱིལ་འཁོར་གྱི་དག་པ་དྲན་པར་བྱས་ནས༑  སྣོད་བཅུད་ཐམས་ཅད་ཀྱང་དེའི་ངོ་བོར་བལྟའོ།  ། དེ་ནས་རང་གིས་བསྒོམས་པའི་དཀྱིལ་འཁོར་ཡུམ་དང་བཅས་པ་སྙིང་གར་བསྡུས་ནས། རང་ཉིད་གཙོ་བོ་འབའ་ཞིག་གི་ང་རྒྱལ་གྱིས་གནས་ལ། བདག་དང་སྣང་བ་ཐམས་ཅད་ལྷའི་སྐུ།  བརྗོད་པ་དང་གྲག་པ་ཐམས་ཅད་སྔགས།  སེམས་ཀྱིས་བསམ་པ་ཐམས་ཅད་ཡེ་ཤེས་ཀྱི་ཆོ་འཕྲུལ་དུ་བསམས་ཏེ། ཀུན་ཏུ་སྤྱོད་པ་ཐམས་ཅད་ལྷ་མཆོད་པ་དང་། སེམས་ཅན་གྱི་དོན་དུ་དམིགས་ལ་ཀུན་ཏུ་སྤྱད་དོ། ། སྤྱོད་ལམ་གྱི་རྣལ་འབྱོར་རོ། ། ཉལ་བའི་རྣལ་འབྱོར་ནི།  འོད་གསལ་དུ་འཇུག་པ་དང་འདྲ་བའོ༑ ༑ལྡང་བའི་རྣལ་འབྱོར་ནི། ཟུང་འཇུག་གི་སྐུར་ལྡང་བ་དང་མཚུངས་སོ། ཁྲུས་ནི་དབང་གི་སྐབས་དང་འདྲ་ཞིང་། ཡི་གེ་བརྒྱ་པ་བརྗོད་པར་བྱའོ། ། ལས་ཀྱི་ཚོགས་སྒྲུབ་པའི་ཚུལ་ནི་གཞན་དུ་ཤེས་པར་བྱའོ། ། ཇི་སྐད་བཤད་པའི་དམ་ཚིག་རྣམ་པར་དག་པ་དང་ལྡན་པས། རྣལ་འབྱོར་དེ་དག་ལ་རྒྱུན་མི་འཆད་པར་ནན་ཏན་དུ་བྱས་ན། ཐུན་མོང་གི་དངོས་གྲུབ་ཀྱིས་གནས་སྐབས་ཀྱི་དོན་ཉེ་བར་བསྒྲུབས་ནས། ས་དང་ལམ་ཐམས་ཅད་བགྲོད་དེ། མཐར་ཐུག་བཅོམ་ལྡན་འདས་དཔལ་གཤིན་རྗེ་གཤེད་ཀྱི་གོ་འཕང་ཐོབ་པར་འགྱུར་བ་ཉིད་དོ། ། འདི་ཡི་བརྒྱུད་པ་ནི། འཇམ་དཔལ་གཤིན་རྗེ་གཤེད། ཡེ་ཤེས་ཀྱི་མཁའ་འགྲོ་མ། རྣལ་འབྱོར་གྱི་དབང་ཕྱུག་བིརྺ་པ། ཌོམྦི་ཧེ་རུ་ཀབཱི་ར་ཌི་པ། མ་ཏི་གརྦྷ། གམྦྷི་ར་མ་ཏི༑ ནིཥྐ་ལངྐ་དེ་ཝ། དཔྱལ་ལོ་ཙཱ་བ།  སློབ་དཔོན་རྣམ་པར་རྒྱལ་བའི་རྡོ་རྗེ། འཕགས་པ་རྣམས་སོ། ། ལུང་གི་རྗེས་འབྲངས་གྲུབ་པའི་སྐྱེས་བུས་རྣམ་པར་སྦྱར་བའི་གཞུང་གི་དོན། ། མན་ངག་དམ་པས་རབ་ཏུ་བརྒྱན་པའི་སྒྲུབ་པའི་ཐབས་འདི་འཕགས་པས་སྦྱར། ། དགེ་བ་གང་ཞིག་ཉེ་བར་བསྐྲུན་པས་བདག་དང་སྐྱེ་རྒུ་ཐམས་ཅད་ཀྱིས། ། སྲིད་ཞི་མཐར་བྱེད་གཤིན་རྗེ་གཤེད་དཔལ་གོ་འཕང་དམ་པ་ཐོབ་པར་ཤོག ། དཔལ་གཤིན་རྗེ་གཤེད་དམར་པོ་ལྷ་ལྔའི་དཀྱིལ་འཁོར་གྱི་སྒྲུབ་པའི་ཐབས། སློབ་དཔོན་རྣལ་འབྱོར་གྱི་དབང་ཕྱུག་བིརྺ་པས་མཛད་པའི་གསལ་བྱེད་འདི་ནི། དགེ་སློང་སྔགས་འཆང་འཕགས་པས་ཆུ་མོ་བྱའི་ལོ་དབྱར་ཟླ་འབྲིང་པོའི་ཚེས་བཅུ་གཅིག་གི་སྔ་དྲོའི་ཆ་ལ་ཤིང་ཀུན་གྱི་མཁར་དུ་སྦྱར་བའི་ཡི་གེ་པ་ནི་ཨ་ཙ་རའོ། །  ། །